Okresná prokuratúra Zvolen 
Trhová 1, 960 19 Zvolen 1 	

Sp. zn. : 2 Pv 361/12/6611	Zvolen, 6.2.2013
EEČ : 2-51-35-2013

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Zvolen
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 472,42 € 
b.	Peňažná suma určená na všeobecne prospešné účely: 160,00 € 
c.	Konkrétny adresát peňažnej sumy určenej na všeobecne prospešné účely: ŠtXXXXX 
d.	Suma odovzdaná štátu na peňažnú pomoc obetiam trestnej činnosti: 80,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Detva pod spisovou značkou ORP-798/DT-ZV-2012.
na tom skutkovom základe, že dňa 12.6.2012 na ul. XXXXX, pred rodinným domom XXXXX v meste Detva, okres Detva ako zamestnanec a zmysle popisu pracovnej náplne stavebný dozor XXXXX, s.r.o., XXXXX, M.R. Štefanika č. 15 po tom, čo nepožiadal spol. XXXXX, a.s., Karadžičova č. 10, XXXXX o vytýčenie trasy siete telekomunikačného kábla poškodil a ohrozil prevádzku všeobecne prospešného zariadenia tým spôsobom, že počas jeho stavebného dozoru a na základe pracovných pokynov pri prácach vkladania plynovej prípojky na uvedenej adrese v hĺbke 80 cm pretláčacím zariadením pretrhli pravovníci spol. IP GAS, s.r.o. 2 ks telekomunikačných káblov typu TCEPKPFLE 10 XN, 0,4 mm a TCEPKPFLE 5 XN 0,4 mm, následkom čoho došlo k výpadku 5 telekomunikačných liniek, čím svojím konaním spôsobil spol.XXXXX, a.s., Karadžičova č. 10, XXXXX, IČO: XXXXX škodu vo výške 472,42,-€.  
  
Odôvodnenie: 
	Povereným príslušníkom OO PZ Detva, ČVS:ORP-798/DT-ZV-2012 bolo na základe uznesenia o vznesení obvinenia zo dňa 1.11.2012 XXXXX vedené trestné stíhanie pre prečin poškodzovania a ohorozovania prevádzky všeobecne prospešnho zariadenia podľa § 288 Trestného zákona, ktorého skutku sa obvinený mal dopustiť na tom skutkovom základe, že dňa 12.6.2012 na ul. XXXXX, pred rodinným domom XXXXX v meste Detva, okres Detva ako zamestnanec a zmysle popisu pracovnej náplne stavebný dozor XXXXX XXXXX, M.R. Štefanika č. 15 po tom, čo nepožiadal spol. XXXXX, a.s., Karadžičova č. 10, XXXXX o vytýčenie trasy siete telekomunikačného kábla poškodil a ohrozil prevádzku všeobecne prospešného zariadenia tým spôsobom, že počas jeho stavebného dozoru a na základe pracovných pokynov pri prácach vkladania plynovej prípojky na uvedenej adrese v hĺbke 80 cm pretláčacím zariadením pretrhli pravovníci XXXXX, s.r.o. 2 ks telekomunikačných káblov typu TCEPKPFLE 10 XN, 0,4 mm a TCEPKPFLE 5 XN 0,4 mm, následkom čoho došlo k výpadku 5 telekomunikačných liniek, čím svojím konaním spôsobil spol.XXXXX, a.s., Karadžičova č. 10, XXXXX, IČO: XXXXX škodu vo výške 472,42,-€.  
	
	V priebehu prípravného konania bol vypočutý obvinený XXXXX, ktorý sa ku spáchaniu skutku priznal a doznal jeho vinu a tým, že tiež uviedol, že vzniknutú škodu uhradí. Zároveň uviedol, že súhlasí, aby trestná vec bola ukončená zmierom. 
	Vypočutý bol aj splnomocnený zástupca poškodeného spol. XXXXX, a.s., XXXXX, ktorý vypovedal ku skutkovým okolnostiam a k vzniknutej škode, ktorú si poškodený uplatnil vo výške 472,42,-€.
	Vypočutá bola aj svedkyňa XXXXX, ktorá ku skutku uviedla, že je konateľkou XXXXX ktorá spoločnosť vykonávala predmetné výkopové práce, pričom vytyčovacie práce vykonali zamestnanci jej spoločnosti. Stavebný dozor na tejto stavbe vykonával jej syn XXXXX, pod ktorým pracovala skupina pracovníkov, ktorým bol zároveň riadiacim pracovníkom. 
	V predmetnej trestnej veci boli tiež zabezpečené aj listinné dôkazy a vyčíslenie vzniknutej škody zo strany poškodeného. 
	Pokiaľ ide o osobu obvineného XXXXX z odpisu registra trestov vyplýva, že bol 1 krát súdbe trestaný Vojenskym obvodovým súdom Banská Bystrica dňa 23.9.2003 pre trestný čin porušovania povinnosti dozornej služby podľa § 286 ods. 1 Trestného zákona ( zákona účinného do 1.1.2006 ). V danom prípade sa na páchateľa hľadí akoby nebol odsúdený. Priestupkovo potrestaný nebol.

Po preskúmaní predloženého spisového materiálu som rozhodol o udelení pokynu k vykonaniu mediačnej činnosti, pretože boli naplnené zákonné podmienky pre ukončenie trestného stíhania zmierom. Vykonaným dokazovaním v priebehu skráteného vyšetrovania bolo preukázané, že obvinený XXXXX svojím konaním naplnil všetky zákonné znaky skutkovej podstaty tohto prečinu, pre ktorý sa viedlo trestné stíhanie.

Dňa 31.1.2013 bola na prokuratúru doručená správa o výsledku mediácie, ktorú vykonal probačný a mediačný úradník Okresného súdu vo Zvolene. Obvinený XXXXX v prípravnom konaní a v konaní pred mediačným úradníkom slobodne, vážne, zrozumiteľne a určito vyhlásil, že spáchal skutok, za ktorý je stíhaný, a súčasne svoje konanie úprimne oľutoval a poškodenému nahradil vzniknutú škodu.

Poškodený spol. XXXXX, a.s. vzastúpení XXXXX v konaní uviedol, že súhlasí so spôsobom a okolnosťami schválenia zmieru, pričom uviedol, že spôsobená škoda bola uhradená v plnom rozsahu, ktorý si poškodený uplatnil.

Obvinený zložil dňa 28.1.2013 na účet Krajskej prokuratúry v Banskej Bystrici XXXXX, vedený v Štátnej pokladnici XXXXX peňažnú sumu určenú na všeobecne prospešné účely vo výške 160,- €, ktorá suma nie je zrejme neprimeraná k závažnosti spáchaného trestného činu. Z uvedenej  sumy 50 %, teda 80,- € obvinený poukázal pre obete trestnej činnosti a zostávajúcich 50 %, teda 80,- € adresátovi: XXXXX. Fotokópia potvrdenia (príkaz na úhradu) o vykonanej platbe je súčasťou spisového materiálu.

	Dňa 25.1.2013 bol pred mediačným úradníkom uzatvorený zmier medzi obvineným a poškodeným. Obvinený a poškodený s týmto spôsobom vybavenia veci vyslovili svoj súhlas.
	Podľa § 220 odseku 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:
a/ vyhlásil, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b/ nahradil škodu, pokiaľ bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestný činom, a
c/ zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu
a vzhľadom na povahu, závažnosť spáchaného činu, na mieru, akou bol trestným činom dotknutý verejný záujem, na osobu obvineného a jeho osobné a majetkové pomery považuje takýto spôsob rozhodnutia  za dostačujúci.
	
	Podľa § 224 odseku 1 Trestného poriadku peňažnú sumu určenú na všeobecne prospešné účely možno adresovať obciam a iným právnickým osobám so sídlom na území Slovenskej republiky, na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotnícke, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na pomoc poškodeným podľa osobitného zákona. Podľa odseku 2 príslušného ustanovenia z peňažnej sumy určenej na všeobecne prospešné účely musí obvinený určiť aspoň 50 percent štátu na peňažnú pomoc poškodeným podľa osobitného zákona.

	Vzhľadom na skutočnosť, že za prečin poškodzovania a ohorozovania prevádzky všeobecne prospešnho zariadenia podľa § 288 Trestného zákona je ustanovený trest do 6 mesiacov,  obvinený vyhlásil, že spáchal skutok, za ktorý mu bolo vznesené obvinenie, na účet prokuratúry zložil uvedenú peňažnú sumu, ako aj vzhľadom na povahu a závažnosť spáchaného trestného činu, okolnosti spáchania činu, konanie obvineného po čine a na osobu mladistvého obvineného, ktorý doposiaľ žil riadnym životom, na jeho osobné a majetkové pomery, boli splnené všetky zákonné podmienky na postup podľa  § 220 a nasl. Trestného poriadku.

	Preto som rozhodol tak, ako je vyššie uvedené. XXXXX prokuratúry v Banskej Bystrici, odboru vnútornej správy bude po nadobudnutí právoplatnosti tohto uznesenia vyplatená suma 80,- € adresátovi: XXXXX a zostávajúcich 80,- €  je určených na pomoc obetiam trestnej činnosti.
 
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Hric
prokurátor